CELEX: 32016R0934
Language: bg
Date: 2016-06-08 00:00:00
Title: Регламент за изпълнение (ЕС) 2016/934 на Комисията от 8 юни 2016 година относно класирането на някои стоки в Комбинираната номенклатура

14.6.2016   
               
               
                  BG
               
               
                  Официален вестник на Европейския съюз
               
               
                  L 155/13
               
            РЕГЛАМЕНТ ЗА ИЗПЪЛНЕНИЕ (ЕС) 2016/934 НА КОМИСИЯТА
      от 8 юни 2016 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:
      
                  (1)
               
               
                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
               
            
                  (2)
               
               
                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
               
            
                  (3)
               
               
                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
               
            
                  (4)
               
               
                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен период от време в съответствие с член 34, параграф 9 от Регламент (ЕС) № 952/2013. Този период следва да бъде определен на три месеца.
               
            
                  (5)
               
               
                  Мерките, предвидени в настоящия регламент, са в съответствие със становището на Комитета по Митническия кодекс,
               
            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 8 юни 2016 година.
         
            
               За Комисията,
            
            
               от името на председателя,
            
            Stephen QUEST
            
               Генерален директор на генерална дирекция „Данъчно облагане и митнически съюз“
            
         
      
      
         (1)  ОВ L 269, 10.10.2013 г., стр. 1.
      
         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987, стр. 1).
      
         ПРИЛОЖЕНИЕ
         
                     Описание на стоките
                  
                  
                     Класиране (код по КН)
                  
                  
                     Основания
                  
               
                     (1)
                  
                  
                     (2)
                  
                  
                     (3)
                  
               
                     Продукт, който се състои от следните елементи и е опакован като комплект:
                     
                                 —
                              
                              
                                 Правоъгълен елемент (с размери приблизително 14 × 21 cm), който е изработен от двуслойно пластмасово фолио и чиято предна страна е покрита с черно-бели отпечатъци. Задната страна на елемента е снабдена със самозалепваща се лента. От елемента може да се отлепят шест предварително отрязани релефни стикера (горното пластмасово фолио е релефно).
                              
                           
                                 —
                              
                              
                                 Три флумастера с филцов фитил в различни цветове. Флумастерите са опаковани заедно в малка пластмасова опаковка.
                              
                           Стикерите са предназначени да бъдат оцветени с флумастерите, след което да се използват за декоративни цели.
                     (Вж. изображението) (*)
                     
                  
                  
                     4911 91 00 
                  
                  
                     Класирането се определя от разпоредбите на общо правило 1, общо правило 3, буква б) и общо правило 6 за тълкуване на Комбинираната номенклатура, забележка 2 към раздел VII от Комбинираната номенклатура и текстовете на кодове по КН 4911  и 4911 91 00 .
                     Продуктът се предлага като комплект за продажба на дребно. Неговият основен характер се определя от стикерите.
                     Класирането в позиция 3919  се изключва, тъй като формата на предварително отрязаните релефни стикери не е плоска.
                     Класирането в позиция 3926  се изключва, тъй като отпечатъкът е с първостепенен характер по отношение на основното предназначение на стоките (вж. забележка 2 към раздел VII).
                     Глава 49 обхваща (с някои изключения) всички печатни произведения, при които основният характер и употребата се определят от факта, че са покрити с отпечатъци или илюстрации (вж. също обяснителните бележки към Хармонизираната система (ОБХС) към глава 49, общи разпоредби, първи параграф).
                     Самозалепващите се печатни стикери, предназначени да се използват като декорация, попадат в обхвата на позиция 4911  (вж. също ОБХС към позиция 4911 , точка 10).
                     Поради това продуктът трябва да бъде класиран в код по КН 4911 91 00 .
                  
               
            (*)  Изображението служи само за информация.